《孟水部重封二人并应奇瑞云》
明代·卢龙云

嘉祥屡兆识开先，次第鸾书岂偶然。主德固应符四瑞，臣劳亦幸格重玄。

泽流北海遗思远，颂美南山集庆全。见说水衡推懋绩，湛恩端拟更从天。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。